સ્વનું હિત, સહુનું હિત. આ વિચાર સમાજની ધારણાનો અને ઉત્કર્ષનો પોષક છે તે વર્તમાન રાષ્ટ્રને ગળે ઉતારવું જરૂરી છે. આ વિચાર જો ભૂલાઇ ન ગયો હોત તો રાષ્ટ્રનું અધઃપતન થયું ન હોત. (મુસ્લીમોએ ભયથી એ આ વિચારને ઉખેડવા પ્રયાસ કર્યો. તેઓ સફળ ન થયા. અંગ્રેજોએ લાલચથી બદલવા પ્રયાસ કર્યો તો તે સફળ થયા.) છેલ્લી સદીમાં વિસ્તરેલા મૂડીવાદ, ઉપભોક્તાવાદ, સામ્રાજ્યવાદની અસરને કારણે રાષ્ટ્રનો મૂળભૂત વિચાર વિસારે પડ્યો છે તે સમયમાં આ કેંદ્રવર્તી વિચારનો અભ્યાસ કરવામાં આવશે અને તેનું અવલંબન લેવામાં આવશે તો રાષ્ટ્ર સ્વયમેવ તેની માનસિક ગુલામીમાંથી બહાર આવશે અને વિશ્વનું સર્વોત્તમ રાષ્ટ્ર બની રહેશે.